**Korpus mornaričkog pješaštva SAD-a** (engl. ***United States Marine Corps (USMC)***) grana je Oružanih snaga SAD-a. Administrativno podpada pod Ministarstvo mornarice (*Department of the Navy*), ali se radi o zasebnoj grani oružanih snaga, usko vezana uz Ratnu mornaricu (*US Navy*) u pogledu vježbi, transporta i logistike.

Namjena
-------

Rigorozna i temeljita obuka (12 tjedana), moderno naoružanje, hrabrost, visok stupanj domoljublja i nevjerojatna želja za ostvarenjem zadatka su glavni aduti ovog roda. Stacionirani na ratnom brodovlju, uglavnom na nosačima aviona, te brodovima za potporu flote, Marinci su specijalizirani za razne amfibijske desante, pomorske i zračne, sa svrhom zauzimanja obale, kopnenog teritorija i urbanih sredina. 

Marinci SAD-a djeluju po cijelom svijetu, gdje god zatrebaju, čuvaju američka veleposlanstva u kriznim žarištima, rabe se kao garnizon u vojarnama na tlu drugih zemalja, uglavnom neprijateljski nastrojenih prema SAD-u. Ove snažne postrojbe prekaljene su u svjetskim ratovima, pogotovo u Drugom, gdje su korišteni kao glavna okosnica napada na otoke i obalne predjele a i u unutrašnjosti. Marinci su slani na najteže zadatke, sudjelovali su u najžešćim bitkama u Drugom svj. ratu i imali su najviše gubitaka u ljudstvu. Mogu se iskrcati na
bilo kojoj obali svijeta u roku od 96 sati.

Marinci surađuju, kad je to potrebno, sa svim rodovima vojske. 

Jedna od rijetkih postrojbi koje mogu biti pod izravnim zapovjedništvom predsjednika države.

Nastanak
--------

Američki Marinski Korpus nastao je pod imenom Kontinentalni Marinci kako bi se borili protiv engleskih kolonijalista. Prvi Marinci regrutirani su 10. studenog 1775. u "krčmi" Tun Tavern.

Veterani
--------

Ne postoji "bivši Marinac" ili "nekadašnji Marinac" (ex-Marinac). Njihova izreka je: "Jednom Marinac, zauvijek Marinac". Marinci koji više nisu u aktivnoj službi u Korpusu mogu biti u Rezervi (USMCR), u mirovini (USMC - Ret) ili Veterani (USMC - Vet). Bivši Marinci su oni koji su dobili nečastan otpust iz Korpusa.

Kultura i disciplina
--------------------

Marinci jako drže do kulture i discipline. Poznat je Marinski bend koji svira marševe posvuda.
Najpoznatiji i službeni marš je Semper Fidelis , kojeg je napisao John Phillip Sousa. Imaju logo koji se naziva Orao, Globus i Sidro (Eagle, Globe and Anchor). Grimizna i zlatna boja su službene boje Korpusa, i pojavljuju se na svim oznakama.

Marinci sve više časnike oslovljavaju s Gospodine (Sir) ili Gospođo (Ma'am). Niži časnici se oslovljavaju po činu i prezimenu. Isto vrijedi za dočasnike.

Slogan
------

Njihov slogan je *semper fidelis*, ili skraćeno *semper fi*, što na latinskom znači
uvijek vjeran.
Za razliku od ostalih rodova, oni imaju himnu, a ne pjesmu. Njihova himna je jedina
priznata od strane Kongresa.

Vanjske poveznice
-----------------

* Američki Marinci, službena stranica
* Tekst himne i informacije
* Informacije o regrutaciji

| * p
* r
* u
Oružane snage Sjedinjenih Država |
| --- |
|  | United States Army seal Kopnena vojska • Pečat RM SAD Ratna mornarica • Pečat USAF-a Ratna avijacija • Pečat Marinskog zbora Sjedinjenih država Marinski zbor • Pečat Obalne straže Sjedinjenih Država Obalna straža |